43. samostatná delostrelecká brigáda

43. samostatná delostrelecká brigáda hajtmana Tarasa Triasyla (ukrajinsky: 43-тя окрема артилерійська бригада гетьмана Тараса Трясила) je delostrelecká brigáda Ukrajinských ozbrojených síl so základňou v malej ukrajinskej obci Divyčky v Kyjevskej oblasti. Nesie meno po hajtmanovi Tarasovi Triasylovi. Brigáda bola sformovaná na počiatku kofliktu na východe Ukrajiny na jeseň 2014 roku.

História 

V októbri 2017 bol za veliteľa 43. brigády vymenovaný plukovník Oleh Dorochov, ktorý do vtedy pôsobil ako zástupca veliteľa v 44. samostatnej delostreleckej brigáde.

14. októbra 2020 prezident Ukrajiny Volodymyr Zelenskyj udelil 43. samostatnej delostreleckej brigáde čestný názov po hajtmanovi Tarasovi Triasylovi.

Od roku 2020 je veliteľom brigády Oleh Ševčuk, ktorý bol prezidentom Ukrajiny vyznamenaný Radom Bohdana Chmelnického III. stupňa v apríli 2022.

Vybavenie
Vybavenie 43. brigády sa odlišuje od iných brigád svojou špecializáciou na ťažkú techniku. Vybavenie brigády z veľkej časti tvoria 203 mm samohybné húfnice 2S7 Pion, ktorými disponujú všetky 4 divizióny/prápory tejto brigády.

Referencie

Ukrajinské vojenské jednotky
Brigády (vojenské jednotky)